Šis raksts ir par grupu. Par citām jēdziena **Jauns mēness** nozīmēm skatīt nozīmju atdalīšanas lapu.

**Jauns Mēness** bija latviešu folkroka grupa, kuru 1987. gadā izveidoja Ainars Mielavs un Gints Sola, kuri arī bija vienīgie sākumsastāva dalībnieki 1999. gadā, kad grupa pārtrauca savu darbību un Ainars Mielavs uzsāka solo karjeru.

Vēsture
-------

"Jauns Mēness" bija viena no 1990. gadu populārākajām grupām Latvijā, tā ir izdevusi 6 studijas albumus, vienu labāko dziesmu izlasi un grupas agrīno darbu antoloģiju. Grupa ir ieguvusi divas Latvijas Mūzikas ierakstu gada balvas: 1995. gadā par dziesmu "Divatā" (labākais video klips) un 1997. gadā par albumu "Garastāvoklis" (labākais pop & roka albums).

"Jauns Mēness" ir pirmie un vienīgie no postpadomju laika latviešu māksliniekiem, kam izdevies iegūt *Grand Prix* tolaik prestižā Sopotas mūzikas festivālā Polijā. Tas notika 1991. gadā, kad grupa ieguva *Grand Prix* arī Bregencas festivālā Austrijā, bet 1992. gada martā apmeklēja ASV, kur uzstājās konferencē "*South by Southwest*", un vēlāk kopā ar Mineapoles grupu "Trip Sheakspear" devās kopīgā klubu tūrē.

Atsaucoties uz Īrijā pazīstamo ķeltu roku, ievērojamais muzikologs Artemijs Troickis grupas "Jauns Mēness" mūzikas stilu definēja kā "baltu roku". Grupas populārākās dziesmas ir "Pārcēlājs", "Piekūns skrien debesīs", "Kad mēness jūrā krīt" un "Ai jel manu vieglu prātu". "Jauns Mēness" savas dziesmas izpildīja gan latviešu, gan angļu valodā. Par pēdējo albumu "Dzīvotājs" un pēdējo gadu koncertprogrammām grupai tika piešķirta "Lielā mūzikas balva 1998".

2005. gadā bijušie "Jauns Mēness" dalībnieki Ainars Mielavs, Gints Sola un Juris Kroičs izveidoja grupu Mielavs un Pārcēlāji.

2012. gadā par godu grupas dibināšanas 25 gadadienai "Jauns Mēness" apvienojās, lai 1. decembrī nospēlētu pēdējo atvadu koncertu Rīgā.
Pateicoties negaidīti lielajai klausītāju atsaucībai, "Jauns Mēness" galu galā nospēlēja vēl divus "pēdējos" koncertus - 2013. gada 1. februārī Rīgā, koncertzālē "Palladium Rīga" un 20. jūlijā festivālā *Positivus* Salacgrīvā, pēc kuriem grupa oficiāli beidza savu pastāvēšanu.

2015. gada martā izdevniecības "Dienas Grāmata" apgādā izdota mūzikas žurnālista Jāņa Žildes grāmata (autorizēta biogrāfija) "Piekūns skrien debesīs".

2019. gada 5. februārī miris grupas otrā sastāva basģitārists Ilvars Zālītis.

Diskogrāfija
------------

* 1. Aizlaid šaubas negaisam līdz1991. gads**1. *Aizlaid šaubas negaisam līdz***  
1991. gads
* 2. Izrāde spogulī1993. gads**2. *Izrāde spogulī***  
1993. gads
* 3. 100 + 1 vēlēšanās1995. gads**3. *100 + 1 vēlēšanās***  
1995. gads
* 4. The Best of Jauns Mēness1995. gada decembris**4. *The Best of Jauns Mēness***  
1995. gada decembris
* 5. Sirdspukstu intervāls1996. gada aprīlis**5. *Sirdspukstu intervāls***  
1996. gada aprīlis
* 6. Garastāvoklis1997. gada jūnijs**6. *Garastāvoklis***  
1997. gada jūnijs
* 7. Dzīvotājs1998. gada oktobris**7. *Dzīvotājs***  
1998. gada oktobris
* 8. Kopotie Ieraksti2001. gada oktobris**8. *Kopotie Ieraksti***  
2001. gada oktobris

Skatīt arī
----------

* Ainars Mielavs
* Mielavs un Pārcēlāji

Atsauces
--------

1. ↑
2. ↑  Miris "Jauns Mēness" otrā sastāva basģitārists Ilvars Zālītis

Ārējās saites
-------------

* Ierakstu kompānija UPE
* *WMA audio stream:* Dzīves ritmi mūzikā. Jauns Mēness (Latvijas Radio 1 arhīvs - 2012-dec-02 12:15 - 45min)[novecojusi saite]

Bibliogrāfija
-------------

* Jānis Žilde. *Piekūns skrien debesīs*. Rīga: Dienas grāmata, 2015.